Annie Wall

Annie Helida Wilhelmina Wall (født 18. august 1863 i Skultuna i Västmanland, død 26. april 1945 i Oslo) var en svensk forfatter, journalist og oversetter som i perioder levde og virket i Norge.

Liv og virke  
Annie Wall var i 1890 ansatt hos Försäkringsbolaget Bore. Hun etablerte seg som journalist, og foretok en lang rekke reiser i Europa, hvor hun var korrespondent for svenske aviser. I 1898 var hun Aftonbladets korrespondent i Bergen. Omkring 1910 var hun korrespondent for Morgenbladet, der hun blant annet fortalte om møter med kardinal Rampolla og Eleonora Duse og sine inntrykk fra Capri og Wien.

I tiden før Italia erklærte Østerrike-Ungarn krig, oppholdt hun seg i Roma. På veien tilbake til Kristiania fikk hun audiens hos keiser Franz Josef, hvor hun redegjorde for de begivenhetene hun hadde vært vitne til.

I Norge ble hun særlig godt kjent med statsminister Christian Michelsen, og i 1925 utga hun boken Omkring Christian Michelsen och 1905. Året etter kom Människor jag mötte, hvor hun skildrer møter med blant andre Karoline og Bjørnstjerne Bjørnson, Edvard Grieg, grev Ferdinand von Zeppelin, keiser Wilhelm II, pave Pius X og Henrik Ibsen.

Etter general Francos seier i den spanske borgerkrigen, uttrykte hun engstelse for at en ny verdenskrig var i emning. Dette diskuterte hun med blant andre Selma Lagerlöf, som i et brev til Wall blant annet skrev at hun «[…] innerligt önskar att Ni inte finga rätt i Edra förutsägelser, fast jag inte kan neka till att det ser så ut».

Familie 
Annie Wall var datter av dr. philos. Carl Fredrik Wall og Hilma Catharina Wennerlund. Deler av livet bodde hun sammen med søsteren Hilma Kristina Wall. Hun forble ugift.

Bibliografi 
 1925: Omkring Christian Michelsen och 1905, Aschehoug, Oslo 
 1926: Människor jag mötte, Aschehoug, Oslo 
 1931: Lurans öden och äventyr, med illustrationer, av Aina Masolle, Uppsala

Skrifter 
 1914: Bilder från Wien, Stockholm
 1914: Romerska miniatyrer. Sthlm 1914. 
 1916: Ein irrgeführtes Volk. Eindrücke und Tagebuchaufzeichnungen einer Neutralen aus Rom im Winter und Friijahr 1915, aus dem Schwedischen übersetzt, Wien & Leipzig
 1925: The nameless country, Lund 
 1925: What is being planned in the East?, Lund 
 1926: The martyrdom of the South Tyrol, Lund 
 1928: To the people, president, sente and financiers of the United States. The Italian terror in the South Tyrol, Lund
 1930: Flickorna på Hjulsta. Minnen från den Zanderska pensionen, Uppsala

Ordener og utmerkelser 
 1910: Den store gullmedalje med keiserens bilde og valgspråk (Østerrike)
 1918: Elisabethordenen av 2. klasse (Østerrike)

Referanser

Kilder 
 

Svenske forfattere
Svenske sakprosaforfattere
Svenske journalister
Svenske oversettere
Personer fra Västmanlands län